Lo-Renz-O/malagasy-sentence huggingface dataset:
Dingana vontoatin-desona fanamarihana famerenana f. Inona no atao hoe fifandraisana eo amin’ny samy olombelona? V. Ny fifandraisana dia ny fifampitondran’ny sokajin’olona roa na maromaro eo anivon’ny fiarahamonina fifaneraserana, fifanan- kalozana, fiaraha-mizaka ny manahirana, f. Moa misy antony manokana mampisy izay
Ny fomba nanatanterahana ny asa fikarohana maro ireo dingana samihafa tsy maintsy narahina mba hahatanteraka izao asa fikarohana izao nanatona ny mpampianatra mpitarika ary nifanakalo hevitra taminy. Nifanarahana fa ny tantara foronina ao amin’ny gazety lakroan’i madagasikara no anompanana ny asa fikarohana. Nanatona ny tompon’andraikitra ao amin’nygazety lakroan’i madagasikara. Nanaiky tsy tamim-pisalasalana izy ireo ny hanaovana asa fikarohana ao aminy. Namaky laharana maromaron’nygazety lakroan’i madagasikara ary nisafidy ny tantara foronina hanaovana asa fikarohana.
Tsara ny mampahafantatra fa tsy vitan’ny tsy ampy ny fotoana nirotsahana an-tsehatra fa dia mbola hazakazaka ihany koa. Tao anatin’ny fotoam-pambolena no nanangona ny akora. Teo ihany koa ny elanelan-toerana fa tsy tao anatin’ny tanàna iray. Mazava ho azy fa nisy ny tsy tratra tao an-toerana. Voatery niverenana fotoana hafa indray nefa saika an-tongotra ny sasany. 0.7.2 olana ara-bola
Ny tahirin-kevitra sy ny akora no sehatra iasana amin’ny asa fikarohana toy itony. Eo ampitrandrahana ireo fitaovana ireo dia tokony hisy lalan-tsaina na teoria sy paika mazava enti-miasa mba hampahomby ny asa fikarohana atao. Inona avy ary ireo lalan-tsaina na teoria sy ny paika narahina tamin’ny fanatontosana izao asa fikarohana izao.
Seha-pikarohana ara-drafitra na approche structurale sy seha-pikarohana hay teny ara- piarahamonina na approche socio-linguistique no iorenan’ny fandinihana nataonay momba ny ôsi-baiavy. Anisan’ny lalan-tsaina ampiasanay amin’izany koa ny lalan-tsaina ikarohana ny kanto na ny fandinika poetika. Lalan-tsaina telo samihafa farafahakeliny ary no izoranay
Mitovy loha eto ny andalana voalohany, mitovy laharana, nentin’i ran e naneho ny fihetseham-po mipololotra tsy hay tohaina ao am-pon’ity olona miaina ao amin’ny tontolom- pitiavana feno hasambarana. Tsy hita izany eo amin’ny andalana faharoa sy fahatelo. Eo amin’ny andalana fahefatra farany, dia mitovy ny voan-teny nandrafetana ny andalana, mitovy laharana, nentin’i ran e nandravona sy nanamafy ny hasambaran’ny mitia.
Ny fandrosoana, dia izay hetsika manatsara ny fari-piainany, toy ny fidiran’nyrano fisotro madio eo anivona fiarahamonina iray, fahavitan’ny sekoly , ankoatra izany ihany koa ny fananana zavatra mivaingana, toy ny tanimbary betsaka, fitaovana manaraka ny tekinôlôjia, trano manaraka ny vanim-potoana ankehitriny ireny, fananana tele sy môtô, fiara, indrindra, ho anay aty ambanivohitra nohamafisiny ihany koa ny fananana ny fahaizana amam-palalana izay fototra mampandroso ny olona iray. 0-2-1-2 ny fampandrosoana maharitra ny fampandrosoana maharitra dia mikendry ny hampandroso ny olona sy hanala azy amin’ny fahantrana ka maharaka mandrakariva ny vanim-potoana iainana sy ny filàn’ny tsirairay. Maneho izany ity famaritana manaraka ity ny fampandrosoana maharitra dia fampandrosoana mikendry ny hamaly ny filàn’ny olombelona amin’ny vanim-potoana iainany, ary tsy hanimba ny filan’ny taranaka any aoriana 14. Ankoatra izany, tsy tokony ho teritery ny sehatra ivelaran’ny fampandrosoana maharitra fa tokony hisandrahaka amin’ny lafin-javatra maro, mba ho samy hahazo ny tandrifiny ny fiarahamonina sy ny olona tsirairay. Izany hoe, ny fampandrosoana maharitra, dia fomba iray hampandrosoana ny toe-karena, itadiavana ny fisondrotana ara-toe-karena sy fiarahamonina ary ny fitandrovana ny manodidina ny tontolo iainana. 15 mba hahafahana mampijoro izany fampandrosoana maharitra izany anefa, ilaina mandrakariva ny fahafantarana tsara ny asa tiana hajoro, ny tekinika na lamina hanaovana ny asa ary ireo mpanatanteraka sy ny mpandray anjara rehetra amin’ny asa fampandrosoana. Ny fampandrosoana maharitra dia hetsika na zavatra iray mamaly ny filàna ankapobeny, misy lalàna mifehy ary mitaky fandraisana andraikitra na asa. 16 mbola azo amaritana ny fampandrosoana maharitra ihany koa ny hoe fiheverana ny tombotsoam-bahoakaampiharina amin’ny fitomboan’ny harin-karena,
Fitadiavana ny tonga lafatra45 araka ny fandinihana ny hevitr’ireo mpandinika roa ireo, dia azo lazaina fa karazana tromba ihany ny ambalavelona, kanefa misy ihany ny toetra mampiavaka azy ireo; ny lehibe indrindra azo lazaina amin’izany dia ireto amin’ny ankapobeny, dia misy finiavana avy amin’ny olona hipetrahan-javatra no mampaharitra ny tromba ao aminy. Ny ambalavelona kosa dia tsy sitrapon’ny marary no hitoeran’ilay zavatra ao aminy. Fomba telo samy hafa no taratra hitsaboan’ny mponina io karazana aretina io; ao ireo manatona tobim-pahasalamana rehefa mihetsika ny marary; ao ireo manatona mpiandry ary ao koa ireo mitondra izany any amin’ny mpitsabo nentim- paharazana. Misy ihany koa anefa ireo mampifangaro ireo karazam-pitsaboana ireo hialana nenina amin’ny fitsaboana ny marary. Taratra avy amin’izany ny fampiharoana volo ny finoana ataon’ny mponina. Hita, araka izany, fa mampiharo volo finoana roa samy hafa synchretisme ny mponina ao vodirina amin’ny ankapobeny. Manaraka ny finoana kristianina izy ireo, izany anefa tsy manakana azy tsy handala ny finoana nentin-drazana.
Ankoatra ny akoran-dandy vokariny, dia mividy amin’ireo mpiompy landy hafa ny orinasa. Eo anelanelan’ny 5 000 ar ka hatramin’ny 17 000 ar eo ny 1kg amin’ny akoran-dandy. Raha natao ny fampitahana dia mitovitovy amin’ny vidiny andrasan’ny hafa izany.
Nalefa aty aminrny tovana ireo lahatsoratra nampiasana. Nakambana izay notsoahina avy ao aminrny boky fary mamy t12 avy ao aminrny lovako t12 avy ao aminrny lagarde et michard, taon-jato faha-19 ary any aminrny faranrny tovana ny valinrny laza adina voarakitra ao aminrny rny endriky ny tombana ao aminrny fizarana fahatelor.
Noho izany dia ilaina koa ilay fiverimberenana matetiky ny teny iray mitovy hevitra. Ny fiverimberenana na fahatetehana, dia mety hita ao amin’ny lahateny iray, eo amin’ny fiparitahany ao amin’ny lohateny maro fitsinjaranasa , eo amin’ny fampiasana azy amin’ny sehatra mahazatra andavanandro, eo amin’ny taranja samy hafa mampiasa io voambolana na hevitra io.
Tovana 6 à chaque étape de la scolarité, les instructions officielles rappellent qu il est indispensable d agir sur la capacité de communication de chaque élève pour le rendre efficient au plan de la parole aussi bien dans la vie de la classe que dans la vie en société. 75 le débat, suppose des procédures de prises de parole beaucoup plus ritualisées pour qu’il y ait débat, il faut que soient déterminés la durée totale de l’échange, l’ordre des prises de parole, leur longueur.
Ireo finoana lehibe tatsinanana somary mibahana ato amin’ny tapany iray ity kosa ireo fiangonana malaza avy amin’ny ilany atsinanana amin’ny tany iny. Roa no tena malaza sy be mpino amin’izy ireo dia ny hindouisme sy ny bouddhisme samy avy any azia any izy ireo. Ny zavatra tsapa aloha dia tsy mifanalavitra amin’izay hita any amin’ny toerana hafa ihany ny zava-misy. Ny tena mampalaza ny hindouisme sy ny bouddhisme mantsy dia ilay fizarazarana ao anatin’ny fiarahamonina antsoina hoe caste misy fizarana araka ny firazanana, fananan-karena, ao anatiny ao. Mitovy amin’ny efa hita tany aloha hatrany moa ny fomba fijery ny vehivavy noho izy heverina fa fototry ny ratsy. Raha jerena, ohatra, ireo mpitoka-monina amin’ireo finoana ireo dia isan’ny zavatra ezahin’izy ireo atao ny mifady ny firaisana ara-nofo amin’ny vehivavy117. Heverina fa fototry ny fahotana ny vehivavy, ka mampietry amin’ny laharana efa noraisina ao amin’ny trano fitokana-monina ny fandikana lalàna iray. Ho an’ny finoana maro dia saika iraisana io fomba fijery iray io. Ireo mpitarika ny fivavahana ihany koa amin’ireo antokom-pinoana roa lehibe ireo hatramin’izao dia mbola lehilahy avokoa, ary izay no somary itovizany amin’ny fiangonana katôlika, satria tsy mahazo manam-bady ihany koa izy ireny.
Ny zava-misy niainga avy tamin’ny zava-misy isan’ambaratonga ny famaritana ny lohahevitry ny fikarohana teo ny zava-misy eran-tany ; tsy natao ambanin-javatra koa ny zava-misy eto madagasikara, indrindra fa ny any amin’ny toerana nifotorana. 1.1.2.1. Ny zava-misy eran-tany nitondra fiovana goavana teo amin’ny fiheverana ny maha olombelona ny nitsanganan’ny seha-pahalalana haiolona sy ny psychanalyse tsy fantatra mazava ny vanim-potoana nitsanganan’izy ireo, fa ny azo ambara ankehitriny dia fahafahany mifameno hamoahana fahalalana mazava momba ny fiaimpiainan’ny olombelona. Maro ny fiheverana naraikitry ny fiarahamonina samihafa tamin’ny fisian’ny aretin-tsaina, toy ny demonia, ozon-drazana, tsy fahazakana olana, tarazo. Ny finiavan’ilay dokotera aotrisianina, sigmund freud 1856-1939 nandinika azy tamin’ny tranga maro no nanomboka niheverana azy ho toy ny aretina rehetra fitsabo. Niara-nivoatra araka ny vanim-potoana sy ny fepetra niainany avy ny haiolona sy ny psychanalyse ka, ankehitriny, ahaonan’ny fandinihana olombelona marary saina ao anatin’ny fiarahamonina. Na mivantana na ankolaka dia samy ahitana aretin-tsaina avokoa ny vondrona sy ny olona tsirairay eran-tany, saingy ny fisehony sy ny fotoana isehoany no manavaka azy ireny. Ny tahotra sy ny ahiahy nandritra ny ady lehibe voalohany, ohatra, tetsy andaniny, dia nampirongatra ny aretin-tsaina ary, tetsy ankilany, nanome fahafaham-po an’ireo mpandinika aretin- tsaina tamin’ny famantarana lalindalina kokoa ny aretina. Tsy afa-niala tamin’izany ny hodidina teto madagasikara. 1.1.2.2. Ny zava-misy eto madagasikara fanasokajiana ankapobeny no ametrahana ny malagasy ho anisan’ny firenena mahantra eran-tany. Ambany ny fari-piainan’ny mponina ao aminy raha oharina amin’ny fenitra iraisam-pirenena. Na eo amin’ny toekarena aza no iorenan’io
Aza enjehina koa àry ny zanany, hoy i noro reraka nifanenjika, mba hampiadana ireo zanatsika eo anivontsika. Izy ireo no fanahy fito loha hifehy ny tokantranontsika eny, hoy rabe nanomboka nihomehy. Izy ireo no fananofitoloha. Hataontsika marobe ohatra ny vitsika izy ireo, fa hiteraka, hiteraka foana isika, fa hanao tera-bitro ianao hanotrona antsika ! Tsipatsipaky ny hehy i noro nandre ny resany toa hitako ery ireo zanatsika lehibe tahaka ny omby omby moa sa fananofitoloha ? Ianao amin’izany rafotsibe bangaridana mivarera-molotra efa mikentronkentron-tava. Tsy voatohin-drabe intsony ny tantarany, fa hehy izao, hehy izao. Amin’izay i noro manenjika mively azy milefa eny anelanelan’ny hazo. Sangisangy lava no nanalana ny andro. Tapitra niarahana nisarisary adala teny ny fotoana rehetra. Fitiavana tsy nisy sembana na kely akory ny niarahana tamin’ireny. Nanangasanga ny ho avy. Nipoapoaka ny faniriana hivady sy ny fanantenana hianoka hasambarana an-tokantrano ary ny hanana solofo ho mpandimby.
R29 ireo olona naka merik ra tao bejiro nisy ndaty ipetrahan-draha baka a toliara a y rezay niavy tetoa fa namian-draha hana a a bejiro ao zao, le nandesiko ta y fa hangalaky merik ra. Nanday osy iareo voho èmboke naho tantely nangataha azy, bakeo le nilitsy any zahay nanday babaky zay, laha voho nitokaviny eo tehoe i babaky toy ty hasia azy le nisintonin-draha babaky i y le natantiny amboniny vato itete any rahaeny eo, le niboaky amin izay zahay. I iareo tamonto atoy ndra nifanjevo ty aly fa nao ty raiky amy iareo ròe avao zao ro niantoky depansy fa ty raiky amy iareo tsy nandoa ndra kelikey, ka tsy tea i raha reo ty mialy fa le mihemotsy iareo. Nimpoly ta y zahay hamarain’i y nangalaky raha i y a y le tsy nisy merik ra zao fa nirava raha re y fa halany raha re y iareo nialy i y ka ranomena avao ty tao. Tsiangoai a, 22 taona, ambohimahavelona 27 aogositra 2013.
Ny tombana no ahafahan’ny mpampianatra mamantatra ireo mpianany. Mandalo tsirairay eo anatrehan’ny mpampianatra ny mpianatra na amin’ny endriny mivantana izany na ankolaka. Eo amin’ny fampanaovana tombana ny mpianatra no ahafahana mamantatra ny lesoka eo amin’ny fari-pahaizan’ny mpianatra. Mandritra ny tombana ihany koa no ahafahana mamantatra ny tanjaka ananan’ny mpianatra iray.
Ny tondra-drano sy ny rivo-doza nisy akony teo amin’ny fiainan’ny mponina ny fisian’ireo loza voajanahary ireo araka ireto manaraka ireto. A ny vokatr’izany teo amin’ny fambolena sy ny fiompiana miankina betsaka amin’ny rotsak’orana ny vokatra antenain’ireo tantsaha. Ny tsy fahatomombanan’io rotsak’orana io dia misy fiantraikany lehibe amin’ny fambolena. Amin’ny ankapobeny, miteraka faharatsian’ny vokatra ny tsy fahampiana na ny fahabetsahan’ny orana tafahoatra. Araka ny fanadihadiana natao tany an- toerana, noho ny fahabetsahan’ny orana tafahoatra no nahasimba ny toha-drano andrangorona ny taona 1959. Noho izany, nisy akony tamin’ny fambolena izany, satria, nisy ny tanimbary, nihoatra ny 100 ha tanyho any no feno rano, ary velaran- tany voavoly maro no simba. Na efa nisy aza ny fanamboarana io toha-drano io ny taona 1982, mbola betsaka ireo tanimbary tototra sy saro-drano mandraka ankehitriny. Ankoatra izany, araka ny nambaran’ny filoham-pokontanin’ andranomena, tamin’ny taona 2005 ihany koa no nahitana oram-be tany amin’iny
Ireo hevitra roa mikasika ny literatiora ireo dia maneho, fa ny literatiora no mampiavaka ny firenena iray amin’ny firenena hafa. Izy no mitahiry ny zavamisy rehetra teo amin’ny fiarahamonina sy ny firenena ny literatiora no mirakitra ny fo mitepo amam-panahin’ny olona, maha- firenena ny firenena, mamelona sady ivelomany, manazava ny diany ary mampivelatra ny maha-olona azy 141 hoy i esther randriamamonjy.
Teny malagasy taranja ampianarina sy ianarana tahaka ny taranja rehetra ampianarina sy ianarana, ny taranja malagasy koa dia manana ny tanjona tiana hotratrarina amin ny fampianarana azy. Ny fisian ny zana-taranja literatiora sy riba ary ny fitsipika dia mampisamatsamaka ny fampianarana ny taranja malagasy raha ny tanjona ankapoben ny zana-taranja no jerena64. Ny literatiora dia mifototra amin ny fianarana ny zava-kanto vita amin ny teny na am-bava izany na antsoratra. Ny fitsipika dia natao ifehezana ny teny na am-bava izany na an-tsoratra. Ny riba kosa dia ianarana ny fiheveran ny malagasy ny tontolo sy ny kolontsainy. Araka izany dia tsy misy ifandraisany loatra ireo zana-taranja ireo indrindra fa amin ny maha taranja teny ny taranja malagasy. Manano sarotra ny mpianatra ny fahafehezana ny fomba fanoratana ny teny malagasy amin ny ankapobeny. Efa misy anefa ny ezaka nataon ny tompon andraikitry ny fandaharam-pianarana ka nampidirana ireo fitsipi-panoratana vitsivitsy izay fampiasa matetika andavanandro saingy tsy hain ny olona ny mampiasa azy. Heverinay fa hanova zavatra izany raha toa ka voahaja tsara ny fanatanterahana izany. Ny hitondranay vahaolana eto dia momba ny fomba fiteny sy fanehoan-kevitra am-bava izay mbola manahirana ny olona maro ny fampiasana azy. Heverin ny olona fa hay ho azy fa tsy mila ianarana izany taranja malagasy izany, hany ka mahatonga ny mpianatra tsy hitandrina akory rehefa miteny izy. Takiana amin ny fampiharana ny am-bava ny fitsipi-panononana ny teny mba hanomezan-danja ny teny malagasy. Izany hoe iezahana ny hampanara-dalana ny mpianatra eo amin ny fampianarana ny teny malagasy am-bava mba hifanaraka amin ny tokony ho izy. Raha any amin ny fampianarana taranja hafa ohatra dia sarotiny ny mpampianatra ary tsy azo ekena mihitsy rehefa tsy mifanaraka amin ny fitsipika ny zavatra tenenina. Noho izany dia ny mpampianatra mihitsy aloha manao ezaka voalohany sy mandresy lahatra ny mpianatra amin izany. Hoy ny filazan i tardif 1994 308 azy hoe ny mpampianatra dia izay manome ohatra tsara eo amin ny mpianany65. Tsy maintsy miezaka manao ohatra sy fakan-tahaka ho an ny mpianany ny mpampianatra mba ho
Vidin-jiro ihany no iantohan’ny ceres eo amin’ny zazalahy ary vao taty aoriana no nandraisan’ny ceres izany fanapahan-kevitra izany, fa tany am-piandohana dia mbola ny ray aman-drenin’ny zazalahy no niantoka izany ary toy izao aseho amin’ny sary izao kosa ny trano ipetrahan’izy ireo. Sary 12,13 ny kilasimandry, endrika ivelany, zazalahy sy zazavavy ceres
Voahary dina ramanantenasoa fonjan’antanimora toerana nahavoafonja azy vokatry ny famonoany tsy nahy ny vadiny ambohidratrimo toerana namantanany rehefa tafatsoaka ny fonja izy. Fa io toerana io ihany koa no nisy ny akanisoa izay lasa famangivanginy taty aoriana. Toamasina toerana misy ny zanany sy ny rafozany ary efa fivezivezeny matetika. Itaosy toerana misy an- dramahandry, ary nonenany ihany koa taty aoriana. Fonjan’antanimora toerana nahavoafonja azy, vokatry ny fitifirany ny vadiny. Ivato toerana nivantanany rehefa tafatsoaka ny fonja izy. Ambohidratrimo misy ny akanisoa fitaizana zaza kamboty. Toamasina toerana nitondrany ireo zaza kamboty nitsangantsangana ary nitsidihany ny reniben’i lova vinantolahiny. Ambohimanarina misy ny fianakavian’i felana ka nivezivezen’izy ireo matetika.
Fitaovana mahazatra ampiasain’ny olona ny teny rehefa hitory fitiavana. Ary n’inon’inona karazam-pitiavana, na manao ahoana ny lanjan’io fitiavana io dia ampiasaina foana ny teny. Indraindray anefa dia tsy mionona amin’ny teny fotsiny ny olona fa mampiasa fihetsika ihany koa. Raha tsy voalanjalanja sy voafehy tsara anefa ny teny avoaka na ireny fihetsika aseho ireny dia mety hahatafintohina ny olona iantefany sy mandray azy ka miteraka korontana eo anivon’ny fiarahamonina.
Ravao hay! Rabenja f’inona indray. Raha mba narahinao maso akaiky mantsy ny fitaizana azy. Ravao fa inona no nataoko, hoy ianao! Rabenja nampihantainao loatra izy fa inona indray! Ravao hay, moa izaho irery no nanao izany? Rabenja nomenao fahalalahana be loatra izy. Azony daholo izay notadiaviny. Na ny zavatra ataony aza tsy fantatrao na dia kely akory. Ravao olona mipetraka ato an-tranonao ihany anie no nahalavo azy fa tsy tany ivelany rabenja e! Rabenja izany indrindra mantsy. Na ny zavatra miseho eo ambany masonao aza tsy arakao akory. Ravao f’izaho irery angaha no mipetraka ato? Tsy tokony ho tsikaritrao koa izany? Rabenja tokony ho andraikitrao anie izany e! Tadiavinao hovonjeko daholo babay sy lohavohitra? Efa mivaky loha amin’ny fampitomboana ny harenantsika aho no mbola hanara-maso ny zanakao ihany koa, nefa vavy tokana dia tsy vitanao? Ravao eny e! Fantatro hatry ny ela ny fahaizanao mampiasa ny mpisolo tena. Rabenja inona no tianao hambara amin’izany? Ravao zanakao i mbola rehefa ahazoanao laza aman-dera fa zanako kosa izy rehefa manao fahadisoana. Fa aleo izany ho eo, fa inona ’ty fanapahan-kevitra? Rabenja ariako tsy ho zanako intsony iny raha mbola mikiribiby eo ihany. Tsy omeko na inona na inona na an-tsaha na an-tanàna. Ravao raha tohizantsika anie izao fanenjehana azy tsy misy farany izao dia hamoy fo no iafaran’iny zaza iny e! Tsy misy momba azy mihitsy isika telo mianaka ato an-trano. Marina raha tsy hamono tena no iafarany. Aza hitako andriamanitra fa izany no hikatonany trano irery ao! Rabenja manangan-jaza iray isika ho solony. Tsy efa fanao izany ankehitriny? Ravao heverinao fa ny zaza natsangana dia hahasolo ny zanaka nateraka! Rabenja aleoko lavitra zaza natsangana mahafaly ny ray aman-dreniny toy izay zaza nateraka mampitondra mangidy azy. Ravao maneso io tsy fieritreretanao afa-tsy ianao sy ny voninahitrao io ihany no mahavoa anao. Mba diniho kely fotsiny anie zaza nobeazintsika tato i tody, ary efa nieritreritra ny hanangana azy isika rehefa vita ny fianarany. Efa tena tianao ohatra ny zanaka naterakao tokoa ve izy? Tsy ianao io ihany matetika no manome tsiny ny vintana noho ny tsy nanomezany anao zanaka lahy handimby anao?
Natsangan-dratsimiseta anadahin-dreniny, ravaorivony no vadiny ary tsy niteraka ry zareo reniny razanamanga victoire, fa notezain-draibe sy renibeny avy amin-drainy nandritra ny fotoana vitsivitsy vady sy ny zanaka 1926 nanambady an- drabako marguerite, ary dimy nanambady an-drasoa
Fizarana 12 alahahady, 16 aôgôsitra 2009; lah 3634 sandry anankiroa no nibeda an-drahary tampoka avy tao ivohony ka tsy nampidaraboka azy tany anatin’ny mangitsokitsoka! Nihovitrovitra ny tenany manontolo! Nihorona iray ihany ny hodi-dohany nieritreritra fa tamin’io minitra io dia efa tokony ho montsamontsana tany ambany tany ny vatany! Nitodika moramora nijery an’ilay mpanavotra azy izy! Akory ny hatairany fa tsy iza akory io olona io fa ny iray amin’ireo zanaky ramatoa rangory! I bemakely! Tovolahy kely dimy ambin’ny folo taona teo ho izy tamin’izay. Anisan’ireo zaza hendry indrindra tamin’ny zanak’itompokovavy rangory. Fony mbola nanampy an-dry rahary ny reniny fahiny, dia mpanaraka azy matetika tany izy. Tsy maintsy mahazo mofo na vatomamy na zavatra hafa manokana avy tamin’ny renin-drahary foana izy tamin’izany satria nanampy an-dreniny tamin’ny asa nataony. Taorian’ny fahafantarany fa ramatoa rangory reniny no fototry ny fahoriana nihatra tamin-dry rahary mianakavy, dia tsy sahy nanatri-tava azy ireo intsony izy. Tamin’ity indray mitoraka ity, asa na natolaky ny vintana hamonjy ny ain-drahary izy, fa sendra niandry ombin’olona teo akaiky teo, satria izany no asany. Gaga izy raha nahita an-drahary nizotra nanakaiky an’ilay hantsana. Nanaraka moramora avy tao aoriana izy satria noheveriny fa nentin-javatra rahary. Efa nandre olona tahaka izany manko izy mandeha kanefa toa tsy mahatsiaro tena fa toy ny misy zavatra mitarika fotsiny, hono, ilay olona. Toy ny hoe manonofy izy, ary tsy mifidy an’izay lalan-kalehany, hono, na rano lalina na tevana fa manitsy fotsiny amin’ireny. Ary ny mahagaga, hono, dia tsy mianjera na potraka izy fa toy ny mitsingevana fotsiny. Tena noheverin’i bemakely fa toy izany no nahazo an-drahary. Raha vao voasintony hiala teo amoron’ny hantsana rahary dia naka fandrotrarana haingana izy ka nokapohany tamin’iny rahary. Gaga rahary nahita ny nataony! Efa mahatsiaro saina ve ianao, tompoko? Hoy i bemakely somary nangovitra fa nahoana? Hoy rahary nibanjina azy nanonofy ianao teo ka saika latsaka tao anatin’io hantsana io, hoy i bemakely mbola natahotra.
Mampitolagaga matetika ary miova arakaraka ny mpitantara sy ny vanim-potoana. Hoy rajemisa raolison tantara ifandovana an-dovantsofina mampiseho zavatra toa tsy azo inoana, izay angamba marina ihany tany an-tendrony, saingy novaovan’ny taranaka nifandimby, taty aoriana 33 ny angano. Mahavariana ny mihaino na mamaky angano, noho izany. Manana ny anjara asany izy ireny. Antony iray nahatonga ny mpanoratra hamokatra angano io. Misy akony lehibe eo amin’ny fitaizana sy fanabeazana ity karazana tantara ity, mampiala voly no manitatra ny saina koa. Natao hampitana hafatra sy hanatsoahana lesona izy. Hitantsika fa maro ny anatra azo raisina ao anatin’izy ireny, ankoatra ny torolalana sy ny fampianarana. Ohatra, ny angano mitondra ny lohateny hoe trondro gasy 34 dia mitantara ny tsy fahaizan’ilay trondro nionona tamin’ny fonenany. Tsy nahita izay nahafa- po azy, rehefa nandao ny reniny sy ny anatra nataony, ka saika maty vao tafaverina tamin’ilay toerana nialany. Nanoharako ny zanaka tsy manoa tenin-dray aman-dreny izany, ka rehefa tsy mankato dia mety hivarina any amin’ny lalana tsy tokony aleha. Ny ohabolana malagasy rahateo milaza hoe ny ana-dray aman-dreny toy ny tsipak’ombalahy, raha mahavoa mahafaty, raha tsy mahavoa mahafanina. Niainga tamin’ny fahitako ny fiainam-piarahamonina ny famoronako angano, fa ny mpandray anjara ao anatiny no novako endrika. Ny hahaliana ny mpamaky na ny mpihaino no tanjona mba handraisan’izy ireo fanabeazana. Nisalotra ny anarana hoe i fotsy volo na dadan’i zo aho rehefa mitantara angano. Iry voalohany, ampiasaiko rehefa mipetraka eo amin’ny toeran’ny dadabe mpitantara angano aho; iry faharoa kosa, solona anarana nentiko rehefa mananatra. Efa maherin’ny telopolo isa ny angano noforoniko hatramin’izao. Ireto misy santionany vitsivitsy amin’izany trondro gasy, ondry kanosa, foza, alikakely mpihetraketraka, vatobe, i farakely sofina fotsiny. Ankoatra ny tononkalo sy ny angano, nanoratra literatiora hafa koa aho.